เรื่องร้องเรียน: มีแผงค้า ทั้งรถเข็น ถังโฟมตั้งโต๊ะ ขายสินค้าทั้ง 2 ฝั่ง หลายสิบร้าน บนทางเดิน  วันนี้วันจันทร์ ห้ามขายสินค้าบนทางเท้าไม่ใช่หรือ? เทศกิจไปไหนหมด ไม่เคยมาตรวจช่วงเช้า สายๆ ตลาดวาย ค่อยเห็นมานั่งป้อม แล้วก็หายไปในช่วงเที่ยง คนขายก็จะกลับมาจับจองตั้งขายของบนทางเท้าเหมือนเดิม
การดำเนินการของเจ้าหน้าที่: เจ้าหน้าที่เทศกิจเขตห้วยขวาง ได้ดำเนินการตรวจสอบกรณีดังกล่าว ดังนี้ 1. ได้ประชาสัมพันธ์ผู้ค้า ห้ามมิให้ ตั้ง วาง หรือกองวัตถุใดๆ กีดขวางการสัญจรของประชาชน 2. ห้ามมิให้ผู้ค้า ทำการค้านอกจุดที่กำหนดโดยเด็ด หากฝ่าฝืนจะดำเนินการตามกฏหมาย  3. ได้ดำเนินการจับกุมผู้กระทำการฝ่าฝืน และนำของกลางเข้าสำนักงานเขต เพื่อดำเนินคดีต่อไป 4. ทั้งนี้ จะจัดเจ้าหน้าที่ตรวจตรา กวดขัน พื้นที่บริเวณดังกล่าว อย่างต่อเนื่องต่อไป
ความเห็นของผู้แจ้ง: ร้านลำใยที่ขายบนทางเท้า เห็นมาหลายวัน ตั้งขายแต่ละครั้ง จะเอาถังโฟม 10 กว่าถังมาตั้งโชว์ ไม่ใช่แค่ร้านลำใย แต่มีอีกหลายร้าน ตั้งโต๊ะ รถเข็น ปูผ้า ทั้งเช้า กลางวันและกลางคืน ตลอดแนวถึงป้ายรถเมล์ กีดขวางทางเดินเท้า ร้านค้าที่ขายในตลาด ยอมเสียค่าเช่าตลาดเอกชนแพงๆ แบบนี้จะเป็นการส่งเสริมให้ออกมาขายของบนทางเท้าไม่ดีกว่าหรือ ฝากท่านผู้ว่าชัชชาติ ช่วยพิจารณาในจุดนี้ด้วยครับ
พื้นที่: แขวงห้วยขวาง เขตห้วยขวาง กรุงเทพมหานคร